CELEX: 32011R0428
Language: sk
Date: 2011-04-27 00:00:00
Title: Nariadenie Komisie (EÚ) č. 428/2011 z  27. apríla 2011 o zatriedení určitého tovaru do kombinovanej nomenklatúry

3.5.2011   
            
            
               SK
            
            
               Úradný vestník Európskej únie
            
            
               L 113/6
            
         NARIADENIE KOMISIE (EÚ) č. 428/2011
   z 27. apríla 2011
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa ustanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov v súvislosti so zatriedením tovaru podľa kombinovanej nomenklatúry, ale ktorá nie je v súlade s týmto nariadením, mohol na túto informáciu aj naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Výbor pre colný kódex nevydal stanovisko v lehote stanovenej jeho predsedom,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 27. apríla 2011
      
         
            Za Komisiu v mene predsedu
         
         Algirdas ŠEMETA
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 302, 19.10.1992, s. 1.
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Prístroj napájaný batériami v tvare valca s rozmermi približne 21 cm (výška) a 9 cm (priemer) a s hmotnosťou približne 310 g (tzv. aerosólový rozprašovač) určený špecificky na použitie spolu s vymeniteľnou aerosólovou nádobkou.
                              Prístroj pozostáva z:
                              
                                          —
                                       
                                       
                                          elektromechanického systému na aktiváciu rozprašovacieho mechanizmu aerosólovej nádobky,
                                       
                                    
                                          —
                                       
                                       
                                          snímača a tlačidiel na aktiváciu elektromechanického systému a
                                       
                                    
                                          —
                                       
                                       
                                          plastového krytu s otvorom, cez ktorý sa aerosól po aktivovaní elektromechanického systému rozprašuje.
                                       
                                    Keď je prístroj vybavený aerosólovou nádobkou je schopný osviežovať vzduch v obmedzenom priestore vo vnútri budovy rozprašovaním dávok vône a to buď vtedy, keď snímač zaznamená prítomnosť osoby alebo vo vopred nastavených pravidelných intervaloch.
                           
                        
               
                  8509 80 00
               
               
                  Zatriedenie je určené všeobecnými pravidlami 1 a 6 pre interpretáciu kombinovanej nomenklatúry, poznámkou 3(b) k 85. kapitole a znením číselných znakov KN 8509 a 8509 80 00.
                  Vzhľadom na skutočnosť, že prístroj samotný nič nestrieka, nerozstrekuje ani nerozprašuje, ale len aktivuje rozprašovací mechanizmus aerosólovej nádobky, zatriedenie do položky 8424 je vylúčené.
                  Prístroj je elektromechanické zariadenie so vstavaným motorom položky 8509 druhu bežne používaného v domácnostiach.
                  Výrobok sa preto zatrieďuje pod číselný znak KN 8509 80 00.
               
            
                  
                              2.
                           
                           
                              Súprava určená na predaj v malom pozostávajúca z:
                              
                                          —
                                       
                                       
                                          elektromechanického zariadenia (tzv. aerosólový rozprašovač) a
                                       
                                    
                                          —
                                       
                                       
                                          vymeniteľnej aerosólovej nádobky.
                                       
                                    Aerosólový rozprašovač je prístroj napájaný batériami, v tvare valca s rozmermi približne 21 cm (výška) a 9 cm (priemer) a s hmotnosťou približne 310 g, pozostávajúci z:
                              
                                          —
                                       
                                       
                                          elektromechanického systému na aktiváciu rozprašovacieho mechanizmu aerosólovej nádobky,
                                       
                                    
                                          —
                                       
                                       
                                          snímača a tlačidiel na aktiváciu elektromechanického systému a
                                       
                                    
                                          —
                                       
                                       
                                          plastového krytu s otvorom, cez ktorý sa aerosól po aktivovaní elektromechanického systému rozprašuje.
                                       
                                    Aerosólová nádobka obsahuje parfumovaný pripravený izbový dezodorant číselného znaku KN 3307 49 00.
                              Keď je aerosólový rozprašovač vybavený aerosólovou nádobkou je schopný osviežovať vzduch v obmedzenom priestore vo vnútri budovy rozprašovaním dávok vône a to buď vtedy, keď snímač zaznamená prítomnosť osoby alebo vo vopred nastavených pravidelných intervaloch.
                              Aerosólová nádobka je spotrebný tovar, ktorú možno po vyprázdnení nahradiť inou aerosólovou nádobkou rovnakých rozmerov.
                           
                        
               
                  8509 80 00
               
               
                  Zatriedenie je určené všeobecnými pravidlami 1, 3 (b) a 6 pre interpretáciu kombinovanej nomenklatúry, poznámkou 3(b) k 85. kapitole a znením číselných znakov KN 8509 a 8509 80 00.
                  Komponentom ktorý dáva súprave podstatný charakter je aerosólový rozprašovač, pretože sa používa neustále, zatiaľ čo aerosólová nádobka sa po vyprázdnení musí vymeniť.
                  Vzhľadom na skutočnosť, že prístroj samotný nič nestrieka, nerozstrekuje ani nerozprašuje, ale len aktivuje rozprašovací mechanizmus aerosólovej nádobky, zatriedenie do položky 8424 je vylúčené.
                  Prístroj je elektromechanické zariadenie so vstavaným motorom položky 8509 druhu bežne používaného v domácnostiach.
                  Výrobok sa preto zatrieďuje pod číselný znak KN 8509 80 00.